Крил
Крилът (Euphausiacea) е разред скаридоподобен зоопланктон образуващ големи ята. Думата „крил“ е норвежка и в по-широк смисъл означава „храна за китове“. Неговата биомаса се определя на 100 – 800 млн. тона.

Най-добре познатият вид е антарктическият крил (Euphausia superba).

Антарктически крил 
Антарктическият крил (Euphausia superba Dana) е от изключителна важност за екосистемата на Антарктида и е основната прехрана на китовете, калмарите, албатросите и тюлените.

Крилът е широко разпространен в Южния океан, и ключов вид в Антарктическата хранителна верига. Изследванията на експедициите на кораба "Дискавъри" в ранните години на 20-и век, както и изследвания по-късно с мрежи и ехозвук, сочат че крилът типично живее в първите 150 m от повърхността.

През лято 2006/07, дълбоководният робот Айсис засне за първи път значително количество Антарктически крил в абисалните дълбини на Южния океан (3000 – 3500 m), включително и женски бременни индивиди.

Крил е сборно название за дребни ракообразни. Тези безгръбначни са типични за студените води край Антарктида, но се срещат не само там. Дребните планктонови ракообразни достигат дължина от 7 до 96 mm. По своята обща биомаса цялото количество крил в северните полярни води не може да се сравни с колосаното му изобилие около Антарктида. Рибите, океанските птици, тюлените и китовете се изхранват главно с него. С наближаването на лятото, когато започва бурното развитие на планктона, всички беззъби китове от Южното полукълбо мигрират към антарктическите води. Само за един сезон китовете изяждат 38 милиона тона крил. Водна площ от една квадратна миля (2,59 km²) може да изхрани 50 кита.

Класификация 
 Euphausiidae
 Euphausia Dana, 1852
 Meganyctiphanes Holt and W. M. Tattersall, 1905
 Nematobrachion Calman, 1905
 Nematoscelis G. O. Sars, 1883
 Nyctiphanes G. O. Sars, 1883
 Pseudeuphausia Hansen, 1910
 Stylocheiron G. O. Sars, 1883
 Tessarabrachion Hansen, 1911
 Thysanoessa Brandt, 1851
 Thysanopoda Latreille, 1831
 Bentheuphausiidae
 Bentheuphausia amblyops G. O. Sars, 1883

Източници 
Clarke, A. & Tyler, P. A. Curr. Biol. (2008) doi: 10.1016/j.cub.2008.01.059 
 Ресурси: Крил. В: Л. Иванов и Н. Иванова. Антарктика: Природа, история, усвояване, географски имена и българско участие. София: Фондация Манфред Вьорнер, 2014. с. 82. ISBN 978-619-90008-1-6 (Второ преработено и допълнено електронно издание 2014, ISBN 978-619-90008-2-3)

Висши ракообразни
Фауна на Антарктика
Южен океан